Public procurement notice: Contract Notice
Published: 2022-12-06
Buyer: Rigspolitiet
Country: DK
Contract type: Supplies
Procedure: Restricted procedure
CPV classification: 34100000 | 34110000: Passenger cars | 34114000: Special-purpose vehicles | 34114200: Ambulances | 34144900: Tram cars
Estimated value: 200000000 DKK
Submission deadline: 2023-01-03
Award criteria: The most economic tender

Technical requirements: Rigspolitiet udbyder rammeaftale om levering af eldrevne sagsbehandlerbiler, inklusiv opbygning, service- og værkstedsydelser samt reservedele, sliddele og komponenter til Danmark og Færøerne. Rammeaftalen omfatter både indkøb af eldrevne køretøjer (grundkøretøj), opbygning såvel som den efterfølgende service og vedligeholdelse. Grundkøretøjet skal være i segmentet C (mellemklasse), JB (lille crossover/SUV) eller JC (mellemklasse crossover/SUV) og som minimum have følgende specifikationer: 5 døre, tophastighed på minimum 150 km/t, acceleration fra 0-100 km/t på max. 11 sekunder, rækkevidde over 350 km og batterikapacitet minimum 50 kWh. Max. pris  300.000 DKK for grundkøretøjet (uden opbygning) eksklusiv moms.
Leverandøren skal levere et færdigt opbygget køretøj (grundkøretøj inkl. opbygninger). Opbygningen består af montering og levering af politispecifikke komponenter (herunder blink, sirener, stafferinger mv.). Ordregiver skal derudover have mulighed for at anskaffe politispecifikke komponenter samt eftermontere udstyr (dvs. uden at  købe et køretøj) til brug for ordregivers opbygning af ordregivers andre køretøjer. I forbindelse med service- og værkstedsydelser er det et krav, at leverandøren kan yde service- og værkstedsydelser på de tilbudte køretøjer i landets 13 politikredse samt på Færøerne. Leverandøren skal endvidere kunne levere de til grundkøretøjet tilhørende reservedele, sliddele, dæk mv.
Tilbudsgiver skal være opmærksom på, at der stilles krav om at kunne levere et grundkøretøj til test i forbindelse med tilbudsafgivning.
Der forventes aftaget omkring 500 køretøjer i rammeaftalens løbetid, men mængden udgør alene et skøn og forpligtiger ikke Rigspolitiet til at aftage en bestemt volumen.
Aftalens samlede forventede kontraktsum estimeres at udgøre mellem 200 mio. og 250 mio. DKK for levering af køretøjer, opbygning og vedligehold i rammeaftalens løbetid på 4 år for køretøjer og opbygning samt rammeaftalens løbetid på 7 år for vedligehold.
Fakturering skal ske i overensstemmelse med gældende dansk lovgivning om offentlige betalinger, pt. lovbkg. nr. 798 af 28. juni 2007, som stiller krav om elektronisk fakturering. De nærmere faktureringsvilkår og betalingsvilkår vil fremgå af udbudsmaterialet.
Der kræves ingen særlig retlig form. Såfremt rammeaftalen tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en fælles befuldmægtigelse.
Ansøger skal være opmærksom på at ordregiver stille en række sociale og etiske krav vedrørende menneskerettigheder, herunder arbejdstagerrettigheder, miljø og antikorruption. Disse krav fremgår af bilag til rammeaftalen. Derudover er der i rammeaftalen stillet krav iht. ILO konventionen 94 om arbejdsklausuler i offentlige kontrakter og cirkukære nr. 9471 af 30. juni 2014.
Der er krav om, at tilbudsgiver inden aftaleindgåelse leverer en oversigt over det personale, som skal leverer opbygningsydelser under rammeaftalen samt administrativt personale, som har adgang til oplysninger om Rigspolitiets køretøjer, således at Rigspolitiet løbende i rammeaftalens løbetid kan foretage individuelle sikkerhedsgodkendelser af personerne og vurdere, hvorvidt det vil være forsvarligt, at dette personale håndterer Rigspolitiets køretøjer.
Derudover skal leverandøren på Rigspolitiets anmodning, fremsende en oversigt over det personale, son skal levere service- og værkstedsydelser under denne rammeaftale samt administrativt personale, som har adgang til oplysninger om Rigspolitiets køretøjer, således at Rigspolitiet løbende i rammeaftalens løbetid kan foretage individuelle sikkerhedsgodkendelser af personerne og vurdere, hvorvidt det vil være forsvarligt, at dette personale håndterer Rigspolitiets køretøjer.
Ansøgere og tilbudsgivere, som er omfattet af udelukkelsesgrundene i artikel 39, stk. 1 og stk. 2, i forsvars- og sikkerhedsdirektivet (direktiv 2009/81/EF), vil blive udelukket fra deltagelse i udbuddet. Ansøgeren skal i ansøgningen afgive en erklæring om, at denne ikke er omfattet af udelukkelsesgrundene i artikel 39, stk. 1, og stk. 2 i forsvars- og sikkerhedsdirektivet.
Ansøgere og tilbudsgivere, som har ubetalt forfalden gæld på DKK 100.000 eller derover til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivningen i det land, hvor ansøgeren eller tilbudsgiveren er etableret, vil blive udelukket fra deltagelse i udbuddet. Rigspolitiet kan dog undlade at udelukke ansøgere og tilbudsgivere, hvis der inden kontraktindgåelse vil blive stillet sikkerhed for den del af gælden, der overstiger DKK 100.000, eller hvis der er indgået aftale om en afdragsordning, der er overholdt. Ansøgeren skal i ansøgningen afgive en erklæring om, i hvilket omfang denne har ubetalt forfalden gæld på DKK 100.000 eller derover til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivningen i det land, hvor ansøgeren eller tilbudsgiveren er etableret.
Det af Rigspolitiet udarbejdede ansøgningsskema kan anvendes til brug for afgivelse af de efterspurgte oplysninger og erklæringer ovenfor, jf. nærmere punkt VI.3). Ved en sammenslutning af virksomheder (f.eks. et konsortium) skal de efterspurgte oplysninger og erklæringer ovenfor angives for hver af de deltagende virksomheder i sammenslutningen.
Hvis en ansøger baserer sig på andre enheders formåen, gælder de samme udelukkelsesgrunde som for ansøgere og tilbudsgivere, jf. ovenfor. Enheder, som ansøgeren baserer sig på, jf. nærmere punkt VI.3), skal i ansøgningen afgive de samme oplysninger og erklæringer som ansøger selv.
Ordregiver skal endvidere udelukke ansøgere og tilbudsgivere, som er omfattet af EU‘s sanktioner mod Rusland i EU forordning nr. 833/2014 med senere ændringer, artikel 5k. Ansøgere og tilbudsgivere skal ved ansøgningen og inden tildeling af kontrakt dokumentere, at vedkommende ikke er omfattet af de nævnte sanktioner ved at afgive en tro- og loveerklæring herom. Skabelon til tro- og loveerklæringen fremgår af Skabelon 6 i det af Rigspolitiets udarbejdede ansøgningsskema.

Eligibility requirements: En angivelse af ansøgerens egenkapital og samlede aktiver ved udgangen af ét af de to seneste disponible regnskabsår. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Det af Rigspolitiet udarbejdede ansøgningsskema kan anvendes til brug for afgivelse af de efterspurgte oplysninger, jf. nærmere punkt VI.3).
Ansøgeren har haft en soliditetsgrad på mindst 30 % ved udgangen af ét af de to seneste disponible regnskabsår. Soliditetsgraden beregnes ved at dividere ansøgerens egenkapital med ansøgerens samlede aktiver (egenkapital/samlede aktiver x 100). Hvis ansøgeren baserer sig på andre enheders økonomiske og finansielle formåen, jf. nærmere punkt VI.3), beregnes egenkapitalen og de samlede aktiver som summen af ansøgerens og disse andre enheders egenkapital og samlede aktiver i de pågældende regnskabsår. Soliditetsgraden beregnes således ved at dividere summen af egenkapitalen med summen af samlede aktiver. Ved en sammenslutning af virksomheder (f.eks. et konsortium) beregnes egenkapitalen og samlede aktiver som summen af virksomhedernes egenkapital og samlede aktiver i de pågældende regnskabsår. Soliditetsgraden beregnes således ved at dividere summen af egenkapitalen med summen af samlede aktiver.
En liste over de betydeligste lignende ydelser (referencer), som ansøger har udført, i forhold til den udbudte rammeaftale, jf. punkt II.1.5). Rigspolitiet ser gerne, at listen indeholder følgende oplysninger for hver reference: - En klar og udførlig beskrivelse af ydelserne, herunder en angivelse af om de vedrører levering af køretøj, opbygning og/eller service- og vedligehold. - Ansøgerens rolle(r) i forbindelse med ydelsernes udførelse. - Tidspunktet for udførelsen/leverancen. - Værdien af leverancen (angivet i beløb). - Leverancens størrelse (angivet i antal) - Modtager af leverancen, hvis oplysningerne kan gives, inkl. kontaktperson. Det bemærkes, at Rigspolitiet forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Listen må maksimalt indeholde 5 referencer, uanset om ansøger er én enhed, en sammenslutning af enheder (f.eks. et konsortium) eller baserer sig på andre enheders tekniske og faglige formåen. Hvis listen indeholder flere end 5 referencer, vil Rigspolitiet kun tage de første 5 referencer på listen i betragtning. Kun ydelser udført inden for de seneste 5 år kan tages i betragtning. Perioden beregnes fra ansøgningsfristen. Bemærk, at hvis den pågældende leverance er udført/udføres løbende (f.eks. i henhold til en uafsluttet kontrakt), er det kun den del af ydelserne, der er udført inden for de seneste 5 år og inden ansøgningsfristen, der indgår i vurderingen af leverancen. Hvis en del af ydelserne ikke er udført inden for de seneste 5 år inden ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste 5 år og inden ansøgningsfristen. Det af Rigspolitiet udarbejdede ansøgningsskema kan anvendes til brug for afgivelse af de efterspurgte oplysninger, jf. nærmere punkt VI.3).

Award value: 200000000